แต่งเรื่องสั้น "อนาคตร้านค้าปลีกจะอยู่รอดได้ต้องมีการปรับตัว"
ในประเทศไทย ยังมีร้านค้าปลีก 2 ร้าน ชื่อ หก และเหิน ขายสินค้าโชว์ห่วยจำพวกสินค้าอุปโภคบริโภค หนังสือ และเครื่องใช้ไฟฟ้าในเขตเมืองของภาคกลาง ทั้งสองร้านมีผู้จัดการร้านค้าที่มีมุมมองและความคิดต่างกัน เจ้าของร้านเหินเป็นคู่สามีภรรยาอายุ 50 ปี  ในขณะที่เจ้าของร้านหกเป็นคู่สามีภรรยาในวัยกลางคน พ.ศ. 2538 ณ เวลานั้น อินเทอร์เน็ตยังไม่แพร่หลาย ร้านค้าอื่นๆ ในละแวกนั้นยังค้าขายแบบ offline วันหนึ่งทั้งสองร้านได้มีโอกาสแวะทักทายกัน
"นี่รู้ไหม ฉันอ่านหนังสือพิมพ์เจอว่าอะเมซอนเขาขายของออนไลน์กันแล้ว เราน่าจะลองหันมาทำบ้าง" เจ้าของร้านเหินพูด
"โอ๊ย แค่นี่ก็เหนื่อยจะตายอยู่แล้ว ตาเหิน จะเอาเวลาไหนมาศึกษาเรื่องออนลงออนไลน์" นางหก เจ้าของร้านหกตอบ "แค่จัดของเข้าร้านก็จะไม่ไหวอยู่แล้ว"
"เธอก็ลองดูระบบจัดการร้านแบบ e-commerce น่าจะช่วยทุ่นจัดร้านได้แยะ"
"ไม่ล่ะ ตาเหิน ถ้าตาว่างมากก็ทำไปคนเดียวเถอะ"
นางหกไม่ได้สนใจคำพูดของตาเหินเลยแม้แต่น้อย ต่างกับตาเหินที่เฝ้าสังเกตความเปลี่ยนแปลงของโลกออนไลน์ เขาคิดว่าวันหนึ่งออนไลน์จะเข้ามามีบทบาทในร้านค้าปลีก ทุกอย่างจะเปลี่ยนแปลงจากหน้ามือเป็นหลังมืออีก 10 ปีหลังจากนี้ เขาเริ่มศึกษาวิธีขายของร้านค้าต่างประเทศชื่อดังอย่าง Amazon และ ebay และได้นำมาพัฒนาร้านเหินอย่างค่อยเป็นค่อยไปจนผ่านไปใน พ.ศ.2547 ที่เริ่มเกิดสมาร์ทโฟน ธุรกิจสื่อสิ่งพิมพ์ปิดตัวลง คนเริ่มหันมาใช้โทรศัพท์มือถือสั่งซื้อสินค้า และติดต่อกันทาง Facebook อีกครั้งหนึ่งที่นางหกได้ทักทายตาเหิน
"ร้านตาดูจะไปได้ดีเลยนะ ตั้งแต่มาขายแบบออนไลน์ ร้านฉันสิไม่ค่อยมีคนเข้ามาซื้อของเลย รายได้ก็ลดลงเรื่อยๆ"
"โลกเปลี่ยนไปเยอะนะ ก็เหมือนที่ Jeff Bezos เปิดเว็บไซต์ Amazon.com ครั้งแรกนั่นไง คนก็โจมตีเขาว่าบ้า จะขายของบนอินเทอร์เน็ตได้ไง ของมันต้องเห็น ต้องจับ ถึงจะซื้อได้ แล้วเป็นไงละ"
"ฉันเองก็ต้องหันมาคิดปรับปรุงร้านแบบออนไลน์มั่งแล้วล่ะ" นางเหิมพูดอย่างทดท้อใจ

สะท้อนมุมมอง
เรื่องสั้นนี้สะท้อนให้เห็นถึงการเปลี่ยนแปลงของเทคโนโลยีออนไลน์ที่เข้ามามีบทบาทในร้านค้าปลีก ร้านค้าจำเป็นต้องปรับตัวให้เข้ากับกระแสสังคมที่เปลี่ยนไป ไม่ว่าจะอยู่ในช่วงวัยใดของชีวิต คือระบบค้าขายออนไลน์ มิเช่นนั้นร้านโชว์ห่วยจะถูกทิ้งร้าง ยอดขายลดลง อาจถึงขั้นต้องปิดกิจการ ดังนั้นจึงต้องศึกษาความเปลี่ยนแปลงของสังคม เทคโนโลยี นิสัยผู้คนเพื่อนำมาพัฒนาร้านค้าปลีกของตนให้อยู่รอดต่อไปได้ในอนาคต